

|  |  |
| --- | --- |
| **PUČKA KNJIŽNICA I ČITAONICA DARUVAR**STJEPANA RADIĆA 543500 DARUVARRavnateljica: Romana HorvatTel.043/331-592 |  |
| IBAN HR6823400091100055926OIB: 09901662337Broj RKP-a: 34635Matični broj: 0225703Razina: 21Šifra djelatnosti prema NKD-u: 91.11.0Šifra županije: 7-Bjelovarsko- bilogorskaŠifra grada: 067-Daruvare-mail: pkic@bj.t-com.hrKLASA: 400-03/25-01/01URBROJ: 2103-03-42/01-25-01Daruvar, 28.01.2025. godine  |  |

 **BILJEŠKE UZ FINANCIJSKI IZVJEŠTAJ ZA 2024. GODINU**

Uvodni dio:

Osnivač Pučke knjižnice i čitaonice Daruvar je Grad Daruvar. Pučka knjižnica i čitaonica Daruvar samostalno djeluje od 7. listopada 1994. godine.

Povijesni aspekt

Kulturni život jedne sredine često se vrednuje po radu kulturno-umjetničkih društava i prosvjetnom radu, po izdavačkoj djelatnosti. Među njih treba ubrojiti i knjižnice koje su posebno u prošlosti imale veliku važnost. Prethodnice daruvarske knjižnice moguće je pratiti od druge polovine 19. stoljeća, kao sastavne dijelove škola ili crkvenih institucija. Zabilježeno je da je već 1872. god. u Daruvaru bila čitaonica, ali podaci o njezinome radu nisu sačuvani. S obzirom da se 1894. god. spominje Daruvarska čitaonica te 1912. Hrvatska čitaonica i Srpska čitaonica, moguće je zaključiti da su to bila mjesta unutar kojih se u to doba organizirala šira kulturna djelatnost. U isto vrijeme, a i kasnije, u gradu je radila kupališna čitaonica, u kojoj su kupališni gosti mogli čitati tadašnje novine i časopise. U sastavu Češke besede u Daruvaru je 1907. godine osnovana knjižnica i čitaonica koja se odmah pretplatila na razne časopise i knjige obrazovnog i poučnog sadržaja pisane na hrvatskome i češkom jeziku. Prvi knjižničar u ovoj knjižnici bio je Rafael Paviček, inače tada poznati daruvarski mlinar.

U razdoblju između dva svjetska rata knjižnica Češke besede doživjela je puni procvat. Radnička čitaonica, koja je po nekim obilježjima imala i funkciju knjižnice, s radom je počela 1935. godine. Već u prvim godinama Drugog svjetskog rata u Daruvaru se pojavila ideja o osnivanju jedne gradske knjižnice. U novijim zapisima često se spominje da je daruvarska narodna knjižnica osnovana 1947. godine, no prema tvrdnjama Vladimira Danjeka, prvog daruvarskog knjižničara nakon rata, knjižnica je osnovana vjerojatno tek krajem 1948. g. Od tada do danas daruvarska knjižnica promijenila je nekoliko adresa.

Odmah nakon rata smještena je u prostor nekadašnjeg kina na današnjem Trgu kralja Tomislava (današnja banka), nakon čega seli u prostorije današnjeg Ghetaldusa pa u Bjelajčevu fotografsku radnju, bivši dućan obuće Peko i nakraju u zgradu Slavonije gdje je bila smještena u razdoblju od 1950. do 1960. godine. Nakon Vladimira Danjeka, knjižničar je postao Slavko Hat te od 1959. do 1987. godine i Darko Eisenbacher.

Vjerojatno 1961. godine, knjižnica je ponovno preseljena i to u zgradu Vranjevine, a od 1984. pod vodstvom Margot Moćan trajno je smještena na adresi Stjepana Radića 5 u kojoj se nalazi i danas.

Pučka knjižnica i čitaonica Daruvar djeluje kao samostalna kulturna ustanova. (Izvor dr. Vjenceslav Herout).

Opći i posebni ciljevi

Viziju i misiju knjižnice možemo ostvariti sljedećim ciljevima:

Opći cilj 1. Razvoj cjeloživotnog obrazovanja u knjižnici

Posebni cilj 1.1. Popularizacija knjižničnih djelatnosti

Posebni cilj 1.2. Popularizacija čitanja

Opći cilj 2. Knjižnica je privlačno mjesto za igru, učenje i druženje

Posebni cilj 2.1. Razvoj kulturno-animacijskih sadržaja u knjižnici

Posebni cilj 2.2. Kreativnim izražavanjem kvalitetno provoditi slobodno vrijeme

Polazeći od zakonskih i podzakonskih akata koji reguliraju ovu djelatnost Pučka knjižnica i čitaonica Daruvar (u daljnjem tekstu: Knjižnica) planira u 2025. godini:

• obavljati stručne poslove:

 nabavljati knjižnu građu za Dječji odjel, Odjel za odrasle, Studijski odjel i Središnju knjižnicu za češku manjinu u RH

 nabavljati multimediju za Dječji odjel, Odjel za odrasle, Studijski odjel i

 Središnju knjižnicu za češku manjinu u RH

 nabavljati igračke i ostala didaktička pomagala za Dječju igraonicu

 nabavljati periodiku (časopise, novine) za sve uzraste korisnika

 obrađivati (računalno), zaštićivati i davati na korištenje knjižničnu građu

 izrađivati biltene, kataloge, bibliografije i dr. informacijska pomagala

 sudjelovati u izradi skupnih kataloga i baza podataka

 voditi dokumentaciju o građi i korisnicima

 razvijati informacijsko-referalnu službu i međuknjižničnu posudbu

 obaviti godišnji otpis na kraju kalendarske godine, ali i prema potrebi tijekom godine

• razvijati program Središnje knjižnice za češku manjinu u RH (detaljnije u poglavlju Ustrojstvo Središnje knjižnice za češku manjinu u RH u Godišnjem planu i programu rada Pučke knjižnice i čitaonice Daruvar za 2025. godinu)

• povremeno odlaziti na stručna usavršavanja zbog kvalitetnijega rada

• prezentirati svoj rad na stručnim skupovima od nacionalnoga značaja

• sudjelovati u radu Hrvatskog knjižničarskog društva i Društva Bilogore, Podravine i Kalničkog prigorja

• lobirati u zajednici za razvoj Knjižnice

• kontinuirano ažurirati mrežne stranice Knjižnice (www.knjiznica-daruvar.hr i stranice na Facebooku i Instagramu)

• pripremati i voditi kulturne večeri, tribine, predavanja…, a za djecu pričaonice, glazbene radionice, likovne radionice, filmske projekcije i sl., radionice i igraonice za djecu svih uzrasta

• pripremati online programe u slučaju da se nastavi nepovoljna epidemiološka situacija

• razvijati suradnju sa sestrinskom knjižnicom u Češkom Tešinu (Češka Republika)

• kontinuirano se oglašavati u svim medijima

• sudjelovati u svim glavnim kulturnim događajima u gradu Daruvaru

• poticati korištenje knjižnične građe i informacija

• surađivati s odgojno- obrazovnim ustanovama, kulturnim i informativnim ustanovama, gospodarskim tvrtkama, udrugama i privatnim osobama te medijima.

Zakonske i druge pravne osnove

Djelatnost Pučke knjižnice i čitaonice Daruvar ostvaruje se u skladu s odredbama Zakona o knjižnicama i knjižničnoj djelatnosti (NN 17/19.), Zakona o ustanovama (NN 76/93., 29/97., 47/99., 35/08., 127/19.), Zakona o proračunu (NN 78/08., 136/12., 15/15,144/21 **)**  i Pravilnika

o proračunskom računovodstvu (NN 158/2023).

Odgovorna osoba

Ravnateljica Romana Horvat, prof. slavistike i viši knjižničar od 1.1.2008. do 31.12.2027.

Računovotkinja odgovorna za sastavljanje financijskih izvještaja, Daniela Matejak od 1.4.2022. godine.

 **BILJEŠKE UZ OBRAZAC PR-RAS**

**PRIHODI**

**Bilješka br.1**

 **Šifra 6**

Ukupni prihodi poslovanja u 2024. godini iznose 261.883,93 eura, što je za 22,1% više u odnosu na 2023. godinu.

Pomoći proračunu iz drugih proračuna-šifra 6331-prihod od Bjelovarsko-Bilogorske županije koja nam je odobrila program po Javnom pozivu je manji za 70,4 % u odnosu na 2023. godinu jer nam je županija u 2023. godini uplatila sredstva za programe iz 2022. g. i 2023. g., a u 2024. godini samo sredstva za tekuću 2024. godinu.

Tekuće pomoći proračunskim korisnicima iz proračuna koji im nije nadležan-šifra 6361-do smanjenja od 6,3% došlo je jer je zaposlenica -voditeljica Središnje knjižnice za češku manjinu otišla u mirovinu sa 31.12.2023. godine, a nova zaposlenica je primljena sredinom veljače pa su potrebna sredstva za plaće te zaposlenice bila nešto manja nego prethodne godine.

Kapitalne pomoći proračunskim korisnicima iz proračuna koji im nije nadležan -šifra 6362-do povećanja od 8,5% je došlo zbog povećanja iznosa po ugovoru o otkupu knjiga od Ministarstva kulture i medija po kojem smo ostvarili prihod.

Prihodi od kamata na depozite po viđenju-šifra 6413-porasli su za 37,3% u odnosu na 2023. godinu jer je Ministarstvo kulture i medija uplatilo većinu sredstava po potpisanim ugovorima u prvoj polovini godine, a sredstva su namjenski trošena kroz cijelu 2024. godinu.

Kapitalne donacije -šifra 6632 – porasle su za 94,5%, jer su nam korisnici donirali veći broj knjižne građe, nego prethodne godine.

 Sveukupni prihodi poslovanja ostvareni su iz sljedećih izvora:

Prihodi koje smo ostvarili iz gradskog proračuna -šifra 67-ukupno iznose 196.894,21 eura i povećani su za 30,8% zbog povećanja plaća djelatnika i ulaganja u opremu (zamjena 2 dotrajale klime) i povećanih rashoda za tekuće održavanje objekta (ličenje predvorja i 1 odjela)

Prihodi od pomoći-šifra 636- iznose 53.252,19 eura.

Pomoći proračunu iz drugih proračuna-županija-šifra 633-iznose 500,00 eura.

Prihodi od financijske imovine-šifra 6413- iznose 203,49 eura.

Prihodi od prodaje usluga-šifra 661- iznose 8.152,40 eura.

Kapitalne donacije -šifra 6632 -iznose 2.881,64 eura.

.

**RASHODI**

**Bilješka br.2**

**Šifra 3**

Rashodi poslovanja za ovo izvještajno razdoblje -šifra 3-iznose 225.090,19 eura što je za 24,8% više u odnosu na isto razdoblje 2023. godine zbog povećanja plaća djelatnika i ulaganja u opremu (zamjena 2 dotrajale klime), povećanih rashoda za tekuće održavanje objekta (ličenje predvorja i 1 odjela) i povećanog iznosa za otkup knjiga po ugovoru s Ministarstvom kulture i medija.

Ostali rashodi za zaposlene-šifra 312 iznose 13.985,94 eura što je povećanje od 162,4% u odnosu na isto razdoblje prošle godine zbog isplate otpremnine djelatnicama koje su otišle u mirovinu i isplate novčane paušalne naknade za topli obrok za dio godine sukladno financijskom planu i odluci osnivača.

Rashodi za računalne usluge -šifra 3238-porasli su za 69,6% zbog prelaska na novi informatički program za računovodstvo ustanove i poskupljenja postojećih računalnih usluga.

Rashodi za bankarske usluge-šifra 3431-porasli su za 53,6% zbog povećanje cijena tih usluga i povećanog prometa po žiro računu povećanjem prihoda i rashoda.

Rashodi za nabavu uredske opreme i namještaja-šifra 422-iznose 5.572,38 eura, povećani su za 3.495,10% u odnosu na prethodno razdoblje zbog kupovine 2 prijenosna računala za koja smo sredstva dobili po javnom pozivu Ministarstva kulture i medija, mijenjanje dotrajalih klima uređaja na odjelu za odrasle i u uredu, kupovinu novih radnih stolica za djelatnice i kupovinu novog fiksnog telefona jer je stari bio neispravan.

Rashodi za nabavu knjiga- šifra 4241-iznose 32.789,09 eura i povećani su za 30,8% zbog povećanog iznosa ugovora Ministarstva kulture i medija za otkup knjiga.

Na šifri 92211-višak prihoda poslovanja - preneseni iznosi 26.048,16 eura koji je nastao kao zbroj stvarnog prenesenog viška u iznosu 9.819,89 eura i ispravka računovodstvenih pogrešaka iz prethodnih razdoblja u iznosu 16.228,27 eura. Spomenuti ispravak utječe i na sveukupan rezultat poslovanja – višak prihoda poslovanja na šifri X006 u iznosu od 17.454,07 eura koji se sastoji od stvarnog vlastitog viška prihoda poslovanja u iznosu od 1.225,80 eura i ispravka računovodstvene pogreške iz prethodnih godina u iznosu 16.228,27 eura.

**Bilješka br.3**

**Šifra 7**

 Prihodi od prodaje nefinancijske imovine-šifra 7-iznose 594,00 eura. Prodana je otpisana i dotrajala knjižnična građa članovima knjižnice.

**Bilješka br.4**

**Šifra 4**

Rashodi za nabavu proizvedene dugotrajne imovine u iznosu od 38.361,47 eura povećani su u odnosu na prethodnu godinu za 52,1 %. zbog otkupa knjiga od Ministarstva kulture i medija po čijim smo ugovorima dobili povećana sredstva za nabavu knjižne građe i kupovine 2 prijenosna računala, zamjene dotrajalih klima i kupovine novih uredskih stolica.

**BILJEŠKE UZ OBRAZAC BILANCE**

POPIS UGOVORENIH ODNOSA (u tablici ):



Po uputama ministarstava koja su sufinancirala izmjenu dotrajale stolarije primljeno je jamstvo po ugovoru kako je i navedeno u tablici te je napravljeno knjiženje izvanbilančnih evidencija.

\*Nema sudskih sporova u tijeku.

**Bilješka br.5**

**Šifra 9**

 Na šifri 92222 prikazan je manjak prihoda od nefinancijske imovine za 2024. godinu u iznosu 45.387,83 eura. Na šifri 92211 prikazan je višak prihoda poslovanja za 2024. godinu u iznosu 62.841,90 eura. Sveukupan rezultat poslovanja na šifri 922 je višak od 17.454,07 eura koji se sastoji od stvarnog vlastitog viška prihoda poslovanja u iznosu od 1.225,80 eura i ispravka računovodstvene pogreške iz prethodnih godina u iznosu 16.228,27 eura.

 Šifra 193 kontinuirani rashodi budućih razdoblja iznosi 15.607,58 eura što je povećanje u odnosu na prethodnu godinu od 18,4%, zbog povećanja plaća djelatnica i paušalne novčane naknade za topli obrok.

**Bilješka br.6**

**B001/B003**

Stanje novčanih sredstava na dan 31.12.2024. godine iznosi 18.481,29 eura, šifra 1112-novac na računu kod poslovnih banaka 18.461,29 eura i šifra 113 -novac u blagajni 20,00 eura što odgovara stanju na računu 11 u Bilanci na dan 31.12.2024. godine.

Na šifri B001 prikazana je ukupna imovina ustanove i ona iznosi 781.208,25 eura. Šifra B001 jednaka je šifri B003, odnosno obvezama i vlastitim izvorima.

Dio imovine je rashodovan zbog dotrajalosti.

**OBRAZAC: RAS-funkcijski**

Na šifri 082 prikazani su ukupni rashodi kulture te iznose 263.451,66 eura, a odgovaraju zbroju šifri 3 i 4 u PR-RAS obrascu.

**OBRAZAC P-VRIO**

Promjene u vrijednosti imovine-šifra 91511-u iznosu od 59,66 eura smanjene su vrijednosti zbog otpisa imovine s vrijednošću koja nije više bila upotrebljiva (klima koja je dotrajala i neispravna). Na šifri 91512 došlo je do smanjenja od 4.231,83 eura zbog otpisa knjiga koje se ne amortiziraju. Ukupne promjene u vrijednosti i obujmu imovine iznose 4.291,49 eura.

**BILJEŠKE UZ OBRAZAC OBVEZE ZA RAZDOBLJE**

**OD 01.01.2023. - 31.12.2023. GODINE**

**Bilješka br. 7**

Stanje obveza na početku razdoblja 01.01.2024. godine-šifra V 001 iznosi 16.622,84 eura. U izvještajnom razdoblju povećane su obveze u iznosu od 265.094,98 eura-šifra V 002 i to:

- 231 obveze za zaposlene 195.842,73 eura

- 232 obveze za materijalne rashode 32.440,81 eura

- 234 obveze za financijske rashode 697,80 eura

- 239 ostale tekuće obveze 633,81 eura

- 24 obveze za nabavu nefinancijske imovine 35.479,83 eura

 \_\_\_\_\_\_\_\_\_\_\_\_\_\_\_\_\_\_\_\_

 ukupno povećanje obveza 265.094,98 eura

**Bilješka br. 8**

U izvještajnom razdoblju podmirene su obveze u iznosu od 263.687,02 eura-šifra V 004 i to:

- 231 obveze za zaposlene 192.724,69 eura

- 232 obveze za materijalne rashode 32.412,44 eura

- 234 obveze za financijske rashode 690,86 eura

- 239 ostale tekuće obveze 633,81 eura

- 24 obveze za nabavu nefinancijske imovine 37.225,22 eura

 \_\_\_\_\_\_\_\_\_\_\_\_\_\_\_\_\_\_\_\_

podmirene obveze u izvještajnom razdoblju 263.687,02 eura

**Bilješka br. 9**

Na kraju razdoblja 31.12.2024. godine-šifra V 006 ostale su nepodmirene obveze u iznosu 18.030,80 eura.

Dospjelih obveza nema, a stanje nedospjelih obveza na kraju izvještajnog razdoblja -šifra V 009-iznosi 18.030,80 eura.

 Ravnateljica :

 **Romana Horvat, viši knjižničar i prof. slavistike**